கேள்வி: தியாகராஜ பாகவதர் - வாழ்க்கைச் சுருக்கம் பற்றி விளக்கவும்.
பதில்: தியாகராஜன் இந்தியா தமிழ்நாடு மாயவரத்தில் (தற்பொழுது மயிலாடுதுறை), விஸ்வகர்மா பொற்கொல்லர் அதாவது தங்க நகை செய்யும் ஆசாரி குடும்பத்தில் 1910 மார்ச் முதல் நாள் கிருஷ்ணசாமி விஸ்வகர்மா - மாணிக்கம்மாள் தம்பதியருக்கு முதல் மகனாகப் பிறந்தார். பல நாடகங்களில் பெண்வேடம் (அயன் ஸ்த்ரீ பார்ட்) புனைந்து பல வேடங்களில் நடித்தார். கிருஷ்ணசாமி தன் குடும்பத்துடன் திருச்சிக்குச் சென்று அங்கு உய்யக்கொண்டான் மலை உஜ்ஜீவநாதர் கோயில் என்னும் இடத்தில் நகைவேலை செய்துவந்தாா்.சாரு நிவேதிதா, தீராக்காதலி, சென்னை உயிர்மை பதிப்பகம், முதற்பதிப்பு திசம்பர் 2008, பக்.12 தியாகராஜன் உடன் கோவிந்தராஜன், சண்முகராஜன் என்ற இரண்டு இளைய சகோதரர்களும் அமிர்தவள்ளி, புஷ்பவள்ளி, பங்கஜவள்ளி என்ற மூன்று சகோதரிகளும் உடன் பிறந்தவர்கள் ஆவர். சிறுவன் தியாகராஜனுக்குப் பள்ளிப்படிப்பில் நாட்டம் செல்லவில்லை. யார் பாடினாலும், இசைக் கச்சேரி எங்கு நடைபெற்றாலும் தியாகராஜன் அங்கே செல்வது மட்டுமல்ல, மறுபடியும் அந்தப் பாடல்களை ஒழுங்காகக் கேட்போர் வியக்கும் வகையில் பாடிக்காட்டுவாராம். எஃப். ஜி. நடேச ஐயர் அன்றைய ஆங்கிலேயர் ஆட்சியில் புதுக்கோட்டை, இரயில் நிலையம் ஸ்டேசன் மாஸ்டர் ஆகப்பணியாற்றி வந்தார். அவர் அப்போது சொந்தமாகச் திருச்சியில் நடத்தி வந்த இரசிக இரஞ்சன சபாவில் நடந்து வந்த அரிச்சந்திரா நாடகத்தில் அரிசந்திரனின் மகனாக லோகிதாசன் பாத்திரத்தில் தியாகராஜன் நடித்தார். அரிச்சந்திரா நாடகத்தைப் பார்த்த பிரபல வயலின் வித்வான் மதுரை பொன்னு ஐயங்கார், தியாகராஜனின் குரல் வளத்தையும், இசை நயத்தையும் கண்டு பாராட்டியதுடன். அவருக்குக் கருநாடக இசையை முறையாகக் கற்றுத்தர முன்வந்தார். கருநாடக இசையில் பயிற்சி பெற்றார். அதேநேரத்தில் நாடகத் துறையில் ஆசானாக விளங்கிய நடராஜ வாத்தியார், நடிப்பில் அவருக்குப் பயிற்சியும் தந்தார். இவர் இசையிலும், நடிப்பிலும் சிறந்து விளங்குவார் என வாழ்த்தி நடேச அய்யர் அவர்கள் ""பாகவதா்"" என்ற பட்டத்தை வழங்கினார். அதனால் தியாகராஜன் என்ற பெயருடன் இணைந்து பாகவதர் என்ற பட்டத்துடன் சேர்த்துத் தியாகராஜ பாகவதா் என்று பெயர் ஏற்பட்டது. தியாகராஜ பாகவதருக்குக் கமலம், இராஜம் என்ற இரு மனைவிகள் இருந்தனர். இதில் முதல் மனைவி ஆன கமலத்தின் குடும்பம் மட்டுமே சென்னையில் வசித்துவருகின்றது. இரண்டாவது மனைவி இராஜத்தின் குடும்பம் பற்றி தகவல் தெரியவில்லை.
கேள்வி: தியாகராஜ பாகவதர் - நாடக நடிகராக பற்றி விளக்கவும்.
பதில்: 1926-இல் திருச்சி பொன்மலையில் முதன்முதலாகப் பவளக்கொடி நாடகத்தில் அர்ஜுனனாக வேடமேற்று தியாகராஜ பாகவதர் நடித்தார். அதில் பவளக்கொடி வேடமேற்றுப் பெண் வேடத்தில் டி.பி.இராமகிருஷ்ணன் நடித்தார். பிறகு அவருடன் இணைந்து நாடகத்தில் பவளக்கொடி வேடத்தில் எஸ். டி. சுப்புலட்சுமி நடித்தார். பாகவதர், சுப்புலட்சுமி நாடகமேடை நட்சத்திரங்களாகப் பிரபலமடைந்தனர்.
கேள்வி: தியாகராஜ பாகவதர் - திரைப்படத்தில் அறிமுகம் பற்றி நீங்கள் என்ன அறிந்துள்ளீர்கள்?
பதில்: 1934-இல் அவர்கள் நடித்த பவளக்கொடி நாடகம் திரைப்படமாக லேனா (லெட்சுமணன் செட்டியார்) தயாரிப்பில், பாபநாசம் சிவன் பாடல்களுடன், கே. சுப்பிரமணியம் இயக்கத்தில் வெளிவந்தது. அந்தப் படத்தில் இருந்த 55 பாடல்களில் 22 பாடல்களைப் பாகவதர் பாடியிருந்தார். தமிழ்நாடெங்கும் திரைப்படக் கொட்டகைகளில் மக்கள் வெள்ளம் வரலாறு காணாத அளவுக்கு நிரம்பி பவளக்கொடிக்குப் பெரிய வரவேற்பு இருந்தது. ஒன்பது மாதங்கள் தொடர்ந்து அப்படம் ஓடியது. அதன்பிறகு பாகவதர் நடிப்பில், நவீன சாரங்கதரா (1936), சத்தியசீலன் (திரைப்படம்) (1936) (பாகவதர் இரட்டை வேடமேற்று நடித்த முதல் திரைப்படம்), சிந்தாமணி (திரைப்படம்) (1937), அம்பிகாபதி (திரைப்படம்) (1937), திருநீலகண்டர் (திரைப்படம்) (1939), அசோக் குமார் (திரைப்படம்) (1941), சிவகவி (1943), ஹரிதாஸ் (1944) ஆகிய திரைப்படங்கள் வெற்றிப்படங்களாக வெளிவந்தன. 1944 ஆம் ஆண்டு வெளியான ஹரிதாஸ், சென்னை பிராட்வே திரையரங்கில் மூன்று ஆண்டுகள் தொடர்ந்து ஓடியது. 1944, 1945 மற்றும் 1946 ஆகிய மூன்று தீபாவளிப் பண்டிகைகளை இத்திரைப்படம் கண்டது.
கேள்வி: தியாகராஜ பாகவதர் - தியாகராஜனின் தியாகச் செயல் பற்றி தகவல் சொல்.
பதில்: ஒரு முறை அப்போதைய பிரிட்டானிய இந்தியா ஆங்கிலேயர்களின் ஆட்சியில் அவர்கள் இயக்கிய ஒரு நாடகத்தை எம். கே. தியாகராஜ பாகவதர் நடித்துக் கொடுத்தார். அந்த நாடகத்திற்கு மக்களிடையே பெரும் வரவேற்பு பெற்றது மட்டும் இல்லாமல் ஆங்கிலேயர்களின் எதிர்பார்த்த வெற்றியைவிட அதிகமான வசூலைக் கொடுத்ததால், அந்த நாடகத்தில் நடித்த எம். கே. தியாகராஜ பாகவதர்க்குச் சம்பளமாக ஒரு இலட்சம் ரூபாயுடன் திருச்சிராப்பள்ளிக்கு அருகே உள்ள திருவெறும்பூர் என்ற விவசாய வளமிக்க ஊரைப் பரிசாகத் தந்தனர். ஆனால் அதை வாங்க மறுத்து அந்த ஊரை மீண்டும் ஆங்கிலேயர்களிடமே தந்துவிட்டு ஒரு இலட்சம் ரூபாயை இந்திய சுதந்திர போராட்டம் நிவாரண நிதியாக வழங்கிவிட்டார், அந்தத் தியாகச் செம்மல்.
கேள்வி: தியாகராஜ பாகவதர் - இரசிகர் திலகம் பற்றி விளக்கவும்.
பதில்: இவரது நாடகம் சேலம் நடக்கும்போது திடீரென்று மழை பெய்தபோதிலும் இரசிகர்கள் மழையில் கலைந்து செல்லாமல் கொட்டும் மழையில் தியாகராஜ பாகவதரின் நடிப்பைக் கண்டு இரசித்தனர். அதே போல் ஈரோடு இவரது நடித்த நாடகம் ஒன்று நடக்கும்போதே சிலர் அந்த நாடகத் திடலில் மின்சாரம் தாக்கிப் பலியான போதிலும் அதைச் சட்டை செய்யாமல் இவரது நடிப்புக்கு அடிமையாகி போனார்கள். இரசிகர்களிடையே பெரும் செல்வாக்கு பெற்றிருந்த ''தியாகராஜ பாகவதர்'' அன்றைய நாட்களிலே திருச்சி நகரமன்ற இரசிகர்கள் சார்பில் திருச்சியின் மத்தியப் பகுதியில் உள்ள கலையரங்கம் திரையரங்கில் இவருக்கு ஒரு இரசிகர்மன்றம் கட்டபட்டதைத் தொடர்ந்து திருச்சி மலைக்கோட்டை அருகே உள்ள திருச்சி–சென்னை இரயில்வே வழித்தடத்தில் திருச்சிராப்பள்ளி டவுன் ரயில் நிலையம் என்ற ஒரு சிறிய இரயில் நிலையத்தைச் சென்னையில் இருந்து இரயிலில் வரும் தியாகராஜ பாகவதரை இரசிகர்கள் பார்ப்பதற்காகவே இந்திய ரயில்வே நிறுவி பெருமைப்படுத்தியது.
கேள்வி: தியாகராஜ பாகவதர் - இலட்சுமிகாந்தன் கொலை பற்றி தகவல் சொல்.
பதில்: இலட்சுமிகாந்தன் என்பவர் "சினிமா தூது" என்ற ஏடு மூலம், பொதுவாழ்விலும், தொழில்துறையிலும், கலையுலகிலும் இருந்த பிரமுகர்கள் பலர்மீது பலவிதமான வீண்பழிகளைச் சுமத்தியும், மிரட்டியும், பணம் பறித்து வந்தார். இந்தப் பத்திரிகை பின்னர் சட்டப்படி தடைசெய்ய்யப்பட்டது. அதன் பிறகு, "இந்து நேசன்" என்ற மற்றொரு பத்திரிகை மூலம் எழுதி வந்தார் இலட்சுமிகாந்தன். 1944 நவம்பர் 9ஆம் நாள் சென்னையில் இலட்சுமிகாந்தனைச் சிலர் வழிமறித்துக் கத்தியால் காயப்படுத்தினர். பொது மருத்துவமனையில் அனுமதிக்கப்பட்ட அவர் மறுநாள் அதிகாலையில் மர்மமான முறையில் இறந்துவிட்டார். 1944 நவம்பர் 27ஆம் தேதி பாகவதரும், என். எஸ். கிருஷ்ணன் சந்தேகத்தின் பேரில் கைது செய்யப்பட்டனர். இவர்களைப் பற்றி இலட்சுமிகாந்தன் அவதூறாகச் செய்திகள் வெளியிட்டதைக் கொலைக்குக் காரணமாகக் காவல்துறை குறிப்பிட்டது. நீண்ட விசாரணைக்குப் பிறகு பாகவதர், என்.எஸ்.கிருஷ்ணன் மற்றும் நால்வர் குற்றவாளிகள் என்று தீர்ப்பளிக்கப்பட்டது. அதன்மீது செய்யப்பட்ட மேல்முறையீட்டு மனுக்கள் தள்ளுபடி செய்யப்பட்டன. அதன்மீது மேலும் இலண்டன் பிரிவி கவுன்சிலுக்கு முறையீடு செய்யப்பட்டது. அதன் பிறகு பாகவதரும், கிருஷ்ணனும் விடுதலை செய்யப்பட்டனர். பாகவதர் சிறையிலிருந்து வெளிவந்ததும் எல்லாப் பற்றுகளையும் விட்டு நீங்கிய, துறவிபோல் ஆகிவிட்டார். மேற்கொண்டு நடிப்பதற்கான பல அழைப்புகளை அவர் தவிர்த்தார்.
கேள்வி: தியாகராஜ பாகவதர் - மீண்டும் நடிப்பில் குறித்து விரிவாக சொல்லுங்கள்.
பதில்: சிறையிலிருந்து வெளிவந்ததும், இராஜமுக்தி (1948), அமரகவி (1952), சியாமளா (1952), புதுவாழ்வு (1957), சிவகாமி (1960) ஆகிய படங்கள் பெரும் வெற்றியைப் பெறவில்லை. ஆனால் அவர் பாடல்கள் அந்தப்படங்களில் எப்போதும்போல் சிறப்பாக அமைந்திருந்தன.
கேள்வி: தியாகராஜ பாகவதர் - பாட்டு பற்றி விளக்கவும்.
பதில்: எம்.கே.டி-யின் பாடல்கள் பெரும்பாலும் இறைப்பற்றுடனும், தென்னிந்தியப் பாரம்பரிய இசையைச் சார்ந்தே இருக்கும். இவர் நடிக்கும் திரைப்படங்களுக்கு வழக்கமாக (ஆஸ்தான) பாடலெழுதும் பாடலாசிரியரான பாபநாசம் சிவன், இவருக்கென தனித்துவமான பாடல்களை இயற்றுவதில் வல்லவராவார். இவரின் பல பாடல்கள் எம்.கே.டி-யின் புகழை உயர்த்தின, மக்களிடையே பெரும்புகழையும் பெற்றன. அவற்றில் சில, *''உன்னை அல்லால்'', *''நீலகண்டா'', *''அம்பா(ள்) மனம் கனிந்துருகியுனது கடைக் கண் பா(ர்)'', *''சொப்பன வாழ்வில் மகிழ்ந்தே(ன்) சுவாமி சுப்ரமணிய(ன்)உனை மறந்தேன்'', *''ஞானக்கண் இருந்திடும் போதினிலே'', *''பூமியில் மானிட ஜென்மம் அடைந்துமோர் புண்ணியமின்றி விலங்குகள் போல்'', *''மன்மத லீலையை வென்றார் உண்டோ'', *'' தீன கருணாகரனே நடராஜா *'' இராஜன் மஹராஜன் *'' வதனமே சந்திரபிம்பமோ போன்ற பல பாடல்கள் இவரின் புகழுக்குச் சான்றாக உள்ளன. அவர் பாடல்களில் 41/2 கட்டை (குரல் தடிமன்) சுருதியில் (சுதி) பாடக்கூடியவர். குரலில் பெண்களின் நளினத்தன்மை மிகுந்திருக்கும் பல நேரங்களில் பெண் பாடுவது போல் தோன்றுவதுண்டு. சுருதியின் உச்சநிலையிலிருந்து உடனே கீழே இறங்கிப்பாடும் வல்லமை பெற்றவர். வார்த்தைகளை உடைத்து உடைத்துப் பாடுவதில் வல்லவர். இறுதியில் வல்லினமெய் தெரியாமல் பாடக்கூடியவர். அவரின் கர்நாடக இசைக்குச் சான்றாக தஞ்சாவூர் அருகே நடந்த நிகழ்வைச் சான்றாகக் கூறுவர். தஞ்சாவூர் அருகே உள்ள மாவூரில் இசைக் கச்சேரி செய்யும் பொழுது இரவு அங்கிருக்கும் அரவை இயந்திர நிறுவனத்தின் வழக்கமான அறிவிப்புச் சங்கொலி முழங்கியது, அப்பொழுதும் பாடுவதை நிறுத்தாமால், அந்தச் சங்கொலிக்கு நிகராக தன் குரலை இழுத்து அது முடியும் வரை பாடினார். மக்களின் கவனம் முழுவதும் அவரின் குரலின் மீதுதான் இருந்தது. அரிதாஸ் படத்தில் வரும் பாடலான ''மன்மதலீலை'' என்ற பாடல் ''சாருகேசி'' எனும் பாரம்பரிய இசையில் பாடப்பட்டது. அந்தப் பாடலுக்குப்பிறகே பிற கர்நாடக இசை வித்துவான்கள் ''சாருகேசி'' (26 வது மூலராகம்-(மேளகர்த்தா)) இசையைக் கச்சேரியில் பயன்படுத்த ஆரம்பித்தனர். இதைப் பிரபல கர்நாடக இசை விமர்சகர் ''சுப்புடு'' "சாருகேசியைப் பிரபலமாக அறிமுகப்படுத்தியவர்" என்று தியாகராஜ பாகவதைரை இவ்வாறு வர்ணிக்கின்றார். அவரின் இசையைச் செல்வந்தர் முதல் பாமரர்கள் வரை அனைவரும் பாகுபாடின்றி இரசித்தன்ர். அனைவருக்கும் புரியும்படி பாடினார்.
கேள்வி: தியாகராஜ பாகவதர் - நடிப்பு பற்றி தகவல் சொல்.
பதில்: அன்றைய நாளில் நாடக மோகம் அதிகமிருந்த காலகட்டமானாதால், திரைப்படத்திற்கு நாடகக் கலைஞர்களையே தேர்வு செய்தனர். நாடகக்கலைஞர்களுக்கு நடிப்புடன் பாடவும் தெரிந்திருக்கவேண்டும். ஆகையால் பாரம்பரிய இசைக்கலைகளைக் கற்றுத் தேர்ச்சி பெற்றிருந்தனர். பாகவதரும் அவ்வாறு தேர்ச்சி பெற்றவராவார். அவரின் இசைப்புலமைக்குப் போட்டி போட்டுக் கொண்டு திரைப்படமெடுக்க மதுரை செல்வந்தரான நாட்டாமை மல்லி. என். எம். ஆர். வேங்கட கிருட்டிணன், மதுரை டாக்கிஸ் என்ற குழுஅமைத்துப் படமெடுக்க முன்வந்தார். மதுரை செல்வந்தரால் மதுரை டாக்கீஸ் நிறுவனத்தால் எடுத்து திரையிடப்பட்ட சிந்தாமணி படம் அமோக வெற்றி பெற்றதினால் அத்திரையரங்கு சிந்தாமணி திரையரங்கம் என்று பெயர் பெற்று இன்றுவரை அவ்வாறே அழைக்கப்படுகின்றது. அவரின் சிகையலங்காரம் பாகவதர் சிகையலங்காரம் என்று அனைவராலும் அன்றைய நிலையில் பின்பற்றபட்டு அனைத்துத் தரப்பினரும் அலங்கரித்துக் கொண்டனர். தமிழ்த்திரையுலகின் முதல் உயர் நட்சத்திரமாகக் (சூப்பர் ஸ்டார்) கருதப்படுகின்றார். இவர் 1934 இல் பவளக்கோடியின் மூலம் அறிமுகமானவர் மறைவிற்கு முன் வரை 14 படங்களில் நடித்தார். அதில் பெரும்பாலும் வெற்றி பெற்ற படங்களே. ''திருநீலகண்டர், அம்பிகாபதி, சிந்தாமணி'', முதல் வெற்றியைக் கொடுத்த படங்கள். 1944 இல் வெளியிடப்பட்ட ''அரிதாஸ்'' 3 வருடம் ஒரே திரையரங்கமான பிராட்வே திரையரங்கில் ஓடிச் சாதனைப் படைத்தது. அவர் நடித்த கடைசித் திரைப்படம் சிவகாமி.
கேள்வி: தியாகராஜ பாகவதர் - மறைவு பற்றி தகவல் சொல்.
பதில்: சிவகாமி படத்தின் இறுதிக் காட்சிகள் கோயில்களில் எடுக்கப்பட்டது. அக்காட்சிகளின் பொழுதே அவர் அதிக நலிவடைந்திருந்தார். அவரின் காட்சிகளுக்கு வாயசைக்க முடியா நிலைமைக்குத் தள்ளப்பட்டவரானார். கண்கள் பழுதடைந்த நிலையில் காட்சிகளில் நடிக்கத் தடுமாறினார். சிந்தாமணியில் பாடிய என்று அவர் அப்படத்தில் பாடிய நிலைமைக்குத் தள்ளப்பட்டவரானார். இறுதியில் 1959 நவம்பர் 1 அன்று சென்னைப் பொதுமருத்துமனையில் சேர்க்கப்பட்டு சிகிச்சை பலனளிக்காமல் அங்கு காலமானார்.
கேள்வி: தியாகராஜ பாகவதர் - இவரைப் பற்றிய நூல்கள் பற்றி தகவல் சொல்.
பதில்: * ''எம். கே. டி. பாகவதர் கதை'' - விந்தன் * ''பாகவதர் வரலாறு'' - மாலதி பாலன்